Ing Canonsburg, Perry Como nyambi nyambut gawé tukang cukur rambut ngéwangi wong tuwané kawit umur 10 taun. Kawit cilik, Perry Como wis mulai kepincut karo musik amarga bapaké nyekolahaké anak-anaké, kalebu Perry Como, ing sekolah musik. Nalika ana ing sekolah musik, Perry Como uga kepincut kanggo dolanan alat-alat musik kang manéka warna. Dhèwèké nyambut gawé kanggo nambah ragad supaya bisa tetep nerusake sekolah musik. Como luwih bisa nuduhaké kemampuan ana ing alat musik tinimbang swara. Dhèwèké bisa dolanan alat musik kaya ta trombon, gitar, lan organ ing geréja. Ing Canonsburg, Como dadi anggota "Italian" "band" karo salah sawijining wong kang dadi langganané nalika nyambut gawé dadi tukang cukur, ya iku bapaké penyanyi Bobby Vinton. Saliyané nduwé mimpi dadi penyanyi lan pemain musik kang kondhang, Como uga nduwèni papénginan dadi tukang cukur paling apik ing kutha Canonsburg.